《金缕曲》
清代·严既澄

了了年时月。画秋心、雾明星淡，夜光如雪。落抱圭琼天咫尺，初信人间清绝。

休便向、圆时伤缺。叱诧风云良已倦，倚清凉、须胜嘶尘热。

依薄酒，酹佳节。三年积意禁磨灭。对芳辰、低徊昨梦，旧情新揭。

南北去来随瘁雁，飘泊处、流光挥忽。醉梦不辞歧路远，近中年、去住悲难决。

谁与共，坐寥泬。

作者简介：广东省肇庆市四会人。有《初日楼诗》、《驻梦词》。